Lig deur die Krake eBook by Stefan Lessing - 9781386858706 | Rakuten Kobo South Africa
by Stefan Lessing
Lig deur die Krake is 'n Ware Verhaal, my Biografie. Dis deur die krake van ons stukkende lewens wat ons lig weer kan skyn - wanneer 'n lewe uitmekaar val, en oorgebou moet word, kan mens sterker en wyser word vir die lewe wat nog wag om gelewe te word.
Na 'n seer egskeiding, en drie jaar later, die tragiese dood van my elfjarige seun, het ek die gevaar gestaan om myself, my naby verhoudinge asook my anker in God, vir goed te verloor. Soos God, is die lewe ook geen aannemer van die person nie. Almal is ewe waardevol, en ewe mens. Niemand is vrygestel van die gebrokenheid van menswees nie. En soos dinge gebeur het word ons almal geforseer om dit wat ons gedink het ons weet te heroorweeg. Ek het besef hoe min ek verstaan van die groter prentjie, en is opnuut herrinner aan die dinge wat regtig saakmaak. Ek het geleer om meer bewustelik te lewe en te fokus op die dinge wat regtig saakmaak. Ek is gestroop van soveel pretensies... Ek is gekonfronteer oor my siening van God en my "lewensbeskouing". Ek het geleer van die gevare van veronderstellings, en die belangrikheid van gesonde verhoudinge.
As ons aandag gee, en dapper genoeg is om ons foute te erken, en te doen wat ons moet doen – sal ons sterker aan die anderkant uitkom. Ek is so dankbaar om te kan sê:" Ek het."
Ons verhaal is ook een van genesing, van opstaan, van tweede kanse. Van geloof, van teleurstelling, van oorwinning, en van mislukking. Toe ek 'n tweede kans kry, was dit verrassend ongewoon – alles daarvan. Toe ek en my vrou saam die risiko van weer seerkry geneem het, het ons gou besef daar bestaan nie so-iets soos sprokiesverhale nie. Die lewe is moeilik – vir almal, maar om regtig gelukkig te wees is ook moontlik – vir almal. Toe die Mediese wetenskap beweer het dat ons nie kinders kon hê nie, het ons geleer van bid en vertrou en geduldig wees. Toe die wonderwerk met ons gebeur het, was dit 'n tweeling (seuntjie en 'n dogtertjie), en 5 jaar later nog 'n seuntjie. Elke tree van ons paadjie vorentoe was, en is vandag steeds, wonderlik en ingewikkeld.
#1 in Biography & Memoir, Philosophers
Ek kon hierdie boek nie neersit nie, elke hoofstuk het my absoluut vasgevang. Daar is nie 'n emosie wat ek nie ervaar het nie, van hartgebrokenheid, opgewondenheid, hartseer, blydskap, saam kwaadwees, lekker lag en goed huil. Elke karakter word goed beskryf wat mens help om mooi te volg. Die skywer deel sy hart op 'n oop en rou manier, en sy storie sal praat met enige iemand wat 'n goeie nie-fiksie boek geniet, en veral ook met mense wat trauma, hartseer en opgee deurgaan. Dit is 'n boek wat eindig met hoop, soos lig deur die krake.
I thoroughly enjoyed each page . Stefan Lessing has a easy style of communicating with his readers. His style is uncomplicated and to the point. It leaves you with positive food for thought . I purchased an extra copy for my niece as it's a book that you keep and not pass on. I know I'll read it again and maybe again. It left me with feelings of calmness and hope. I hope she will experience same. Thank you , loved your book.